kardosdrur/scandi-wiki huggingface dataset:
Neuchâtelsøen

Neuchâtelsøen (fransk Lac de Neuchâtel; tysk Neuenburgersee) er en indsø i det vestlige Schweiz. Den ligger hovedsageligt i kantonen Neuchâtel.

Neuchâtelsøen har et areal på 218,3 km², og er dermed den største indsø som i sin helhed ligger i Schweiz. Indsøen er 152 meter på sit dybeste, og ligger 429 meter over havet. 

Byen Neuchâtel ligger ved bredderne af Neuchâtelsøen.

Eksterne henvisninger 

Søer i Schweiz
Alge Crumpler

Algernon Darius "Alge" Crumpler (født 23. december 1977 i Greenville, North Carolina, USA) er en tidligere amerikansk footballspiller, der spillede i NFL som tight end. Han var gennem sine ti år i ligaen tilknyttet Atlanta Falcons, Tennessee Titans og New England Patriots.

Crumpler er fire gange, i 2003, 2004, 2005 og 2006 blevet udtaget til Pro Bowl, NFL's All Star-kamp.

Klubber 
 2001-2007: Atlanta Falcons
 2008-2009: Tennessee Titans
 2010: New England Patriots

Eksterne henvisninger 

 Spillerinfo

Amerikansk fodbold-spillere fra North Carolina
Amerikansk fodbold-spillere fra New England Patriots
Amerikansk fodbold-spillere fra Tennessee Titans
Amerikansk fodbold-spillere fra Atlanta Falcons
Amerikansk fodbold-tight ends
Schauinsland

Schauinsland er et bjerg nær Freiburg i Tyskland. Det ligger i Schwarzwald og har en højde på 1.284 m.

Området bruges til vandreture og skiløb; Der ligger et solobservatorium i nærheden. På toppen af bjerget står udsigtstårnet Eugen-Keidel-tårnet. Særlig om efteråret er der ved inversion, flot udsigt fra Schauinsland til både Vogeserne og til de Schweiziske Alper.

Minedrift 
I over 700 år har der været minedrift efter bly, sølv og zink i området. Produktionen blev nedlagt i 1954. Der var omkring 100 kilometer minegange , fordelt på 22 etager. Ved begyndelsen af det 20. århundrede var omkring 250 minearbejdere beskæftiget i minerne. Siden 1997 har en del af gruberne været indrettet til Museums-Bjergværk.

Eksterne henvisninger 

 Om bjerget
 Webkamera fra bjerget
 Museums-Bergwerk Schauinsland

Bjerge i Baden-Württemberg
Schwarzwald
Logan Mankins

Logan Lee Mankins (født 10. marts 1982 i Catheys Valley, Californien, USA) er en amerikansk footballspiller, der spiller i NFL som offensive guard for New England Patriots. Han har spillet for Patriots siden han kom ind i ligaen i 2005.

Mankins var en del af det New England Patriots-hold, der både i 2008 og 2012 spillede sig frem til Super Bowl Her måtte man dog begge gange se sig besejret af New York Giants. Mankins er seks gange blevet udtaget til Pro Bowl, NFL's All Star-kamp

Klubber 
 2005-: New England Patriots

Eksterne henvisninger 

 Spillerinfo

Amerikansk fodbold-spillere fra Californien
Amerikansk fodbold-spillere fra New England Patriots
Amerikansk fodbold-offensive linemen
Temari

Temari er en fiktiv figur i manga-serien Naruto. Hun er søster til Kankuro og Shukakus bærer Gaara. Hun er mere fredlig end hendes brødre, og ønsker ikke ufred mellem sine brødre. I kamp bruger hun en stor vifte, som hun kan blæse sine modstandere til småstykker med, da den kan udsende forskellige former af våben.

Hun kæmper i Chunin eksamen mod Tenten, hvor hun går videre til finalen. Her kæmper og vinder hun over Shikamaru, fordi han giver op.  Da Shikamaru, Choji, Neji, Kiba og Naruto jagter Sasuke Uchiha og de 3 håndlangere for Orochimaru, kommer Temari Shikamaru til undsætning. Her bruger hun en nye jutsu, der fremkalder et lille væsen med en klinge som hale. Hun besejrer med nemhed modstanderen her.

Figurer fra Naruto
Andentælleligt rum

I det matematiske område der kaldes topologi, er et andentælleligt rum et topologisk rum, der opfylder "andet tællelighedsaksiom". Det vil sige, at et rum kaldes andentælleligt, hvis dets topologi har en tællelig basis. Som andre tællelighedsaksiomer gør det, begrænser denne egenskab antallet af åbne mængder et rum kan have. Generelt gælder følgende: Hvis et topologisk rum er andentælleligt, er det også andettælleligt med en grovere topologi.

De fleste "pæne" rum i matematikken er andentællelige. For eksempel er euklidisk rum (Rn) med den sædvanlige topologi andentællelig: Hvorimens den sædvanlige base bestående af åbne kugler ikke er tællelig, kan man begrænse opmærksomheden til mængden af alle kugler med rationale radier og hvis centrum har rationale koordinater. Denne mængde er tællelig og udgør stadig en basis for topologien.

Egenskaber 
Andentællelighed er et stærkere krav end førstetællelighed. Et rum kaldes førstetælleligt, hvis ethvert punkt har en tællelig lokal basis. Givet en basis for topologien og et punkt x, udgør mængden af alle basismængder indeholdende x en lokal basis i x. Således vil man givet en tællelig basis for topologien kunne opnå en tællelig lokal basis i ethvert punkt.

Andentællelighed medfører visse andre topologiske egenskaber. Eksempelvis er ethvert andentælleligt rum separabelt (dvs. det har en tællelig tæt delmængde) og Lindelöf (enhver åben overdækning kan udtyndes til en tællelig overdækning). De omvendte implikationer gælder ikke. For eksempel er den reelle akse udstyret med topologien frembragt af basen bestående af alle halvåbne intervaller [a,b), hvor a og b er reelle, et førstetælleligt, separabelt Lindelöfrum, som ikke er andentælleligt. For metriske rum er det at være andentælleligt, separabelt og Lindelöf imidlertid ækvivalent. Den reelle linje med ovenstående topologi er således ikke et metriserbart rum.

I andentællelige rum gælder, som det gør i metriske rum, at kompakthed, sekventiel kompakthed og tællelig kompakthed ækvivalente egenskaber.

Urysons metriseringssætning siger, at ethvert andentælleligt regulært Hausdorffrum er metriserbart. Det følger, at ethvert sådant rum er fuldstændig normale såvel som parakompakte. Andentællelighed er således et forholdsvis strengt krav, der blot kræver et separationsaksiom for at have metriserbarhed.

Andre egenskaber omfatter:
 Billedet af et andentælleligt rum under en kontinuert, åben afbildning er andentælleligt.
 Enhver delmængde af et andentælleligt rum er andentælleligt.
 Kvotienter af andentællelige rum er ikke nødvendigvis andentællelige; åbne kvotienter er imidlertid.
 Topologien på et andentælleligt rum har kardinalitet mindre end eller lig kontinuumskardinaliteten.
 Enhver basis for et andentælleligt rum har en tællelig delfamilie, der stadig er en basis.
 Enhver samling af disjunkte åbne mængder i et andentælleligt rum er tælleligt.

Henvisninger 
 Stephen Willard, General Topology, (1970) Addison-Wesley Publishing Company, Reading Massachusetts.

Topologi
Klan (computerspil)

I computerspil er en Klan eller en Guild en gruppe spillere der, ofte på regelmæssigt bassis, spiller sammen i et eller flere spil. Grupperne kan variere til at være alt fra et par få venner, til store organisationer på over 1000 medlemmer med forskellige strukturer og mål.

Klaner ses i dag i næsten alle onlinespil, så som first-person shooter, MMORPG og strategispil, og går til tider under forskellige navne alt efter spillets genre. I MMORPGer hedder de oftest "guilds" og i first-person shooter "clans", "teams" eller bare "hold". Men i nogle tilfælde opfindes der nye titler på det samme princip, så som i Eve Online hvor de kaldes "corporations", og i Star Wars Galaxies hvor de kaldes "player associations".

War-Tags 
Når en spiller er medlem af en klan, vil der i de fleste spil blive vist en kort tekst eller forkortelse foran spillerens navn. Denne tekst kaldes i nogle spil for et War-Tag, og bruges til at identificere hvilken klan spilleren kommer fra.

Referencer

Se også 
 Gilde
 Lav (organisation)

Computerspil gameplay
Computerspilkultur
Udvidelsespakke

En udvidelsespakke er en ekspansion af et eksisterende computerspil eller program, der som regel kræver at man har originalen installeret på forhånd.

I computerspil tilfører en udvidelsespakke typisk, udover mere historie og plot, nye genstande f.eks. i form af nye enheder, bygninger, magier, våben, osv.

Et eksempel er The Sims, som er blevet berygtet for sine mange udvidelsespakker, hvoraf der eksisterer otte alene til det første spil i serien. Hver af pakkerne indeholdt nye møbler, nyt tøj, og i nogle tilfælde nye nabolag og funktioner.

I programmer tilfører en udvidelsespakke typisk flere eller opgraderede funktioner og muligheder.

Selvstændige udvidelser 
Når en udvidelse er selvstændig eller "stand-alone", kan den anvendes uden at spilleren behøver være i besiddelse af det oprindelige spil, som udvidelsen "udvider". Til gengæld er det udbredt, at denne form for udvidelse mangler visse dele af det oprindelige indhold, således at det giver mening for spilleren ikke at nøjes med udvidelsen. Et eksempel på denne form for forretningsstrategi kan ses i form af strategispil udgivet af THQ, f.eks. Warhammer 40.000: Dawn of War og Company of Heroes. Udvidelserne til begge disse spil er selvstændige, og indeholder nye, spilbare hære, men mangler til gengæld hærene fra de oprindelige spil. Derfor er det nødvendigt at have både original og udvidelse for at få adgang til alle hærene, på trods af, at udvidelserne i sig selv er fuldt spilbare.

Udvidelser til konsolspil 
På spillekonsoller med harddisk, som f.eks. Xbox 360, er det muligt at installere udvidelsespakker til visse spil på denne, på samme måde som på PC. Ældre konsoller, som PS2, der ikke er udstyret med harddisk, har derimod ikke mulighed for at installere nyt indhold på samme måde. En alternativ løsning, som eksempelvis er brugt i "Xtreme Legends"-udvidelserne til Dynasty Warriors-spillene, er, at spilleren kan verificere, at han ejer det originale spil, ved at indlæse den originale spil-dvd, mens udvidelsespakken er indlæst i konsollens hukommelse. Derved kan spilleren få adgang til indhold på udvidelses-dvd'en, som ellers ikke ville være tilgængeligt.

Eksempler på udvidelsespakker 
 Shadow of the Serpent Riders, 1996, udvidelse til Heretic
 Beyond the Dark Portal, 1996, udvidelse til WarCraft II
 The Covert Operations, 1996, udvidelse til Command & Conquer
 The Price of Loyalty, 1997, udvidelse til Heroes of Might & Magic II
 Brood War, 1998, udvidelse til StarCraft
 Beyond the Call of Duty, 1999, udvidelse til Commandos: Behind Enemy Lines
 Resurrection of Evil, 2005, udvidelse til Doom 3
 Dark Crusade, 2006, selvstændig udvidelse til Warhammer 40.000: Dawn of War
 Opposing Fronts, 2007, selvtændig udvidelse til Company of Heroes
 Chaos Rising, 2010, selvstændig udvidelse til Warhammer 40.000: Dawn of War II

Fremstilling af computerspil
Wank

Wank er et bjerg ved Garmisch-Partenkirchen i Tyskland, nær grænsen til Østrig. Bjerget er en del af bjergkæden Estergebirge og har en højde på 1.780 meter over havet. Fra bunden af dalen går en svævebane, Wankbahn op i nærheden a toppen. Fra toppen er der en flot udsigt over Garmisch og Partenkirchen.

Eksterne henvisninger 

 Webkamera fra Wank (engelsk)
 Wank-Haus (tysk)
 Wankbahn (engelsk)

Bjerge i Tyskland
Bjerge i Alperne
Bayern
Stanozolol

Stanozolol eller Stanazolol, der også betegnes Winstrol eller Winstrol Depot, er et anabolt steroid. Stanozolol er et muskelopbyggende testosteron-lignende stof, der er et udbredt og meget anvendt doping middel. Den kemiske betegnelse for stanozolol er (1S,3aS,3bR,5aS,10aS,10bS,12aS)-1,10a,12a-trimethyl-1,2,3,3a,3b,4,5,5a,6,7,10,10a,10b,11,12,12a-hexadecahydrocyclopenta[5,6]naphtho[1,2-f]indazol-1-ol, se strukturformlen.

Stanozolol var det doping middel som 100m sprinteren Ben Johnson tog, da han satte ny verdensrekord ved OL i Seoul i 1988.

Kendte bivirkninger 

Håraffald, smerter på injeksionssted, hovedpine, kramper, forhøjet blodtryk, leverskader, forstørret prostata, ændringer i kolesterolværdien, akne (bumser, filipenser) samt allergiske reaktioner.

Se også 

 Dianabol
 Oxandrolon
 Deca Durabolin
 Omnandren

Henvisninger 

Anabole steroider
Nick Hardwick

Nicholas Adam "Nick" Hardwick (født 2. september 1981 i Indianapolis, Indiana, USA) er en amerikansk footballspiller, der spiller i NFL som center for San Diego Chargers. Hardwick kom ind i ligaen i 2004, og har ikke spillet for andre klubber end Chargers.

Hardwick har en enkelt gang, i 2006, deltaget i Pro Bowl, NFL's All Star-kamp.

Klubber 
 2006-: San Diego Chargers

Eksterne henvisninger 
 Spillerinfo

Amerikansk fodbold-spillere fra Indiana
Amerikansk fodbold-spillere fra San Diego Chargers
Amerikansk fodbold-offensive linemen
Islamic Center Jaffaria

Islamic Center Jaffaria er en shiamuslimsk moské og forsamlingssted for forholdsvis dansk-pakistanske shiamuslimer. Centeret blev grundlagt i 1981 som de dansk-pakistanske shiamuslimers oprindelige forening og er i dag én af to shiitiske moskeer i Danmark med tilknytning til det dansk-pakistanske miljø. Centeret ligger i København på Nørrebro. Centerets aktiviteter er for det meste ved de shiamuslimske højtideligheder og helligdage som Ashura, Eid og andre religiøse højtider, som er forbundet med det islamiske kalenderår.

Kilder 

Moskeer i Danmark
Shia-islam
Nørrebro
Etableret i 1981
Roy Williams

Roy Williams (født 14. august 1980 i Redwood City, Californien, USA) er en tidligere amerikansk footballspiller, der spillede ni år i NFL som safety. Han kom ind i ligaen i 2002, og repræsenterede Dallas Cowboys og Cincinnati Bengals.

Willams har hele fem gange, i 2003-2007, deltaget i Pro Bowl, NFL's All Star-kamp.
 2002-2008: Dallas Cowboys
 2009-2010: Cincinnati Bengals

Eksterne henvisninger 
 Spillerinfo
 

Amerikansk fodbold-spillere fra Californien
Amerikansk fodbold-spillere fra Cincinnati Bengals
Amerikansk fodbold-spillere fra Dallas Cowboys
Amerikansk fodbold-safetys
Pat Williams

Patrick "Pat" Williams (født 24. oktober 1972 i Monroe, Louisiana, USA) er en tidligere amerikansk footballspiller, der spillede i NFL som nose tackle for henholdsvis Buffalo Bills og Minnesota Vikings.

Williams har to gange, i 2006 og 2007, deltaget i Pro Bowl, NFL's All Star-kamp.

Klubber 
 Buffalo Bills (1997–2004)
 Minnesota Vikings (2005–2010)

Eksterne henvisninger 
 Spillerinfo

Amerikansk fodbold-spillere fra Louisiana
Amerikansk fodbold-spillere fra Minnesota Vikings
Amerikansk fodbold-spillere fra Buffalo Bills
Amerikansk fodbold-defensive linemen
Nintendo Power

Nintendo Power var et månedligt nyheds- og strategitidsskrift, der blev udgivet i USA og Canada. Første udgivelse kom i juli 1988 og sidste udgivelse var i december 2012. Det er et af de længstvarende computerspilstidskrifter i USA.

Tidsskrifter fra USA
Etableret i 1988
Ophørt i 2012
Tidsskrifter om computerspil
Power
Lochness (sang)

Lochness er en sang, lavet af det engelske heavy metalband Judas Priest til deres 15. album Angel of Retribution. Sangen er 13 minutter og 30 sekunder lang og dermed bandets længste nogensinde, og den fortæller om myten om Loch Ness-uhyret.
Sangen har en lang guitarsolo i midten af sangen, som varer over 1 minut samt en mindre guitarsolo til sidst i sangen.
Judas Priest
Derrick Brooks

Derrick Dewan Brooks (født 18. april 1973 i Pensacola, Florida, USA) er en tidligere amerikansk footballspiller, der spillede hele sin karriere i NFL som linebacker for Tampa Bay Buccaneers. Han kom ind i ligaen i 1995 og spillede for Buccaneers frem til 2008. Hans præstationer og meritter har siden rangeret ham som en af de ubetinget stærkeste linebackere i NFL's historie.

Brooks var en del af det Tampa Bay Buccaneers-hold, der i 2003 vandt Super Bowl XXXVII med sejr over Oakland Raiders. Han er intet mindre end 10 gange i træk, fra 1997 til 2006 blevet udtaget til Pro Bowl, NFL's All Star-kamp. I 2002 blev han desuden kåret til ligaens bedste forsvarsspiller.

Eksterne henvisninger 

 Spillerinfo 

Amerikansk fodbold-spillere fra Florida
Amerikansk fodbold-linebackers
Amerikansk fodbold-spillere fra Tampa Bay Buccaneers
Rugby League

Rugby League fodbold (eller 13-mands rugby) er en form for Rugby. Rugby League er en fuld-kontakt-sport, som spilles med en oval bold af to hold á tretten spillere på et rektangulært græs område. Rugby League kaldes også for 13-mands rugby, i modsætning til Rugby union, som kaldes 15-mands rugby.

Rugby League er en videreudvikling af rugby efter at der i 1895 skete en opsplitning af sporten. Rugby League er en af de to store former for rugby, idet den anden er Rugby union. Formen er mest fremtrædende i Storbritannien, Australien, New Zealand og Frankrig hvor sporten bliver spillet professionelt. Rugby League er også populært i Fiji, og Papua Ny Guinea hvor det kan karakteriseres som nationalsport. Spillet spilles i mindre omfang i flere andre lande, såsom Rusland, USA og Libanon. Rugby League er blevet spillet i Danmark siden 2011 og er organiseret af Dansk Rugby League Forbund (DRLF). Copenhagen Rugby League Football Club (CRLFC) spiller i en liga i mod klubber fra Sverige: "The Pan-Scandinavian League" og Danmarks landshold spiller i mod Norge og Sverige hvert år i "Nordic Cup" konkurrencen.

I Rugby league er målet at score flere point end modstanderen ved, at bære bolden hen bag modstanderens mållinje. Bolden må kun bæres fremad og afleveres bagud. Når spilleren bevæger sig hen mod modstanderens mållinje, vil modstanderen søge at stoppe den boldbærende spiller, ved at tackle ham. Det kan se voldsomt ud, men der er strikse regler for hvordan man må tackle. Dette ændrer naturligvis ikke ved at rugby er en fysisk krævende kontaktsport.

Spillet 
Spillet starter ved at det hold, der ved et møntkast, har tabt retten til at starte kampen, foretager et udspark fra midterlinjen ned mod det andet holds mållinje. Herefter vil dette hold tage bolden i besiddelse og forsøge at løbe bolden frem ad banen. Den boldbesiddende spiller vil blive forsøgt tacklet af modstanderen. Dette kan han undgå ved at aflevere bolden bagud til en af sine medspillere eller sparke bolden fremad. Når den boldbesiddende spiller bliver tacklet, skal såvel denne som de(n) tacklende spiller(e) slippe hinanden og rejse sig op. Spilleren der er blevet tacklet afleverer herefter bolden bagud til en af sine medspiller, der herefter vil forsøge at løbe bolden længere frem. Holdet har seks af disse plays eller tackles til at forsøge at få bolden over modstanderens mållinje. Når man har fået bolden over mållinjen har man scoret et forsøg, som giver fire point. Herefter får man muligheden for at score yderligere to point ved en conversion. For at sætte spillet i gang igen efter en scoring, skal holdet der er blevet scoret imod foretage et udspark fra midterlinjen mod det andet holds mållinje, hvorefter spillet starter forfra.
Undervejs har man mulighed for at score et dropmål, hvor man smider bolden ned i jorden og efter den er hoppet op, sparker den i mål. Dette giver en point.

Hvert hold består af tretten spillere og fire reserver på udskiftningsbænken. Det er tilladt undervejs at foretage tolv udskiftninger af en hvilken som helst spiller.

Spillere

Kilder 
  

League
Joris Mathijsen

Joris Mathijsen (født 5. april 1980 i Goirle, Holland) er en hollandsk tidligere fodboldspiller. Gennem karrieren spillede han for henholdsvis Willem II, Feyenoord og AZ i den hollandske Æresdivision, tyske Hamburger SV samt spanske Málaga.

Landshold 
Mathijsen spillede desuden for Hollands fodboldlandshold, som han blandt andet repræsenterede ved VM i 2006, EM i 2008 og VM i 2010. Han spillede sin første landskamp den 17. november 2004 i en kamp mod Andorra.

Eksterne henvisninger 

Fodboldspillere fra Holland
Fodboldspillere fra Willem II Tilburg
Fodboldspillere fra AZ Alkmaar
Fodboldspillere fra Hamburger SV
Fodboldspillere fra Málaga CF
Fodboldspillere fra Feyenoord Rotterdam
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Espen Lind

Espen Lind (født 13. maj 1971 i Tromsø, Norge) er en norsk singer-songwriter, producer og musiker.

Lind debuterede i 1995 med albummet Mmm...Prepare To Be Swayed, der dog kun blev udgivet i Norge. Det internationale og kommercielle gennembrud fik han først i 1997 med singlen When Susannah Cries, der ramte hitlisterne og flere europæiske og latinamerikanske lande, bl.a. Norge, hvor den var nummer 1 seks uger i træk. Debutalbummet solgte 100.000 eksemplarer i Norge og 350.000 eksemplarer på verdensplan og indbragte ham tre priser ved uddelingen af Spellemannprisen i 1998, bl.a. årets kunstner.

I 2000 kom Espen Linds tredje album, der bl.a. indeholdt duetten Where the Lost Ones Go med Sissel Kyrkjebø. Albummet opnåede guld i Norge, men blev kommercielt set betragtet som en skuffelse. Efter fire års pause kom albummet April på gaden i 2005, og i 2006 koncertalbummet Hallelujah Live, der bl.a. rummede en coverversion af Leonard Cohens Hallelujah. Det femte album Army Of One ventes i 2008. Singleforløberen, Scared Of Heights, kom på gaden i maj.

Espen Lind har i samarbejde med andre skrevet sange for bl.a. Beyoncé, Chris Brown, Jessica Simpson, Ne-Yo, Elliott Yamin, Leona Lewis og Jordin Sparks.

Eksterne henvisninger 

Sangere fra Norge
Sangskrivere fra Norge
Norsksprogede forfattere fra Norge
Vindere af Spellemannprisen
Nigel de Jong

Nigel de Jong (født 30. november 1984 i Amsterdam, Holland) er en hollandsk fodboldspiller, der spiller for Mainz 05 i den tyske Bundesliga. Han har tidligere i karrieren spillet for blandt andet Ajax, Manchester City, Hamburger SV og AC Milan.

De Jong har (pr. april 2018) spillet 81 kampe for Hollands landshold, som han blandt andet repræsenterede ved EM i 2008 og VM i 2010. Han spillede sin første landskamp 31. marts 2004 i en kamp mod Frankrig.

Eksterne henvisninger 

Fodboldspillere fra Holland
Fodboldspillere fra AFC Ajax
Fodboldspillere fra Hamburger SV
Fodboldspillere fra Manchester City F.C.
Fodboldspillere fra AC Milan
Fodboldspillere fra Mainz 05
Personer fra Amsterdam
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Watzmann

Watzmann er det tredje højeste  bjerg i Tyskland (Zugspitze er det højeste med 2.962 m og Hochwanner det næsthøjeste med 2.746 m). De tre tinder er Hocheck (2.651 m), Mittelspitze (2.713 m) og Südspitze (2.712 m). Watzmannmassivet omfatter også Watzmannfrau (også kaldt Kleiner Watzmann) på 2.307 m og Watzmannkinder, fem mindre tinder mellem hovedtoppen og Watzmannfrau.

Bjergklatring er en populær aktivitet i området.

Eksterne henvisninger 

 Watzmann på Peakware 
 Watzmann på SummitPost

Bjerge i Tyskland
Bjerge i Alperne
Weißer Stein

Weißer Stein er et lille bjerg i Odenwald i den nordvestlige del af delstaten Baden-Württemberg i Tyskland, på 548 meter over havet; det ligger nord for Heidelberg og øst for Dossenheim.

På Weißer Stein står et 20 meter højt udsigtstårn, som blev bygget i 1906. I godt vejr kan man se andre bjerge i Odenwald, som Melibokus, Katzenbuckel, Tromm og Neunkircher Höhe. Nær tårnet ligger værtshuset Höhengaststätte Weißer Stein med udeservering.

Et 108 meter højt radiotårn fra Deutsche Telekom AG står også på bjerget.

Eksterne henvisninger 
 Tårnet på Weißer Stein 

Bjerge i Baden-Württemberg
Etkammersystem

Et etkammersystem indebærer, at en stat eller en delstats parlament kun består af én lovgivende forsamling, kaldet kammer. 

Mange lande med etkammersystemer er små, homogene enhedsstater, der opfatter et overhus eller andetkammer som unødvendigt. Danmark har været et etkammersystem siden Landstingets nedlæggelse i 1953, mens Sverige først fik et etkammersystem i 1971.

Eksempler 
 Folketinget i Danmark
 Den Nationale Folkekongres i Folkerepublikken Kina
 Riksdagen i Sverige (siden 1971)
 Knesset i Israel
 Altinget i Island
 Seimas i Litauen

Se også 
 Tokammersystem

Politik